**Abraham av Aleksandria** (opprinnelig *Ebn-Zaraa*, også kalt *Abraham syreren*, død 3. desember 978) var innen den koptiske kirke den 62. pave av Aleksandria og patriark av den hellige Markis' stol, fra året 975 og til sin død. Han æres som helgen i den koptiske ortodokse kirke.

Liv og virke
------------

### Bakgrunn

Abraham var syrisk av fødsel. Han var en velstående kjøpmann som besøkte Egypt en rekke gangher, og til slutt slo seg til der, i Aleksandria. Han var kjent for sin godhet, fromhet og omsorg for og kjærlighet til de fattige.

Etter sin ordinasjon, distribuerte han halvparten av sin formue til å bygge dammer rundt om i Egypt, blant annet det ved Sankt Merkurius' kirke i det koptiske Kairo.

### Valg til pave / patriark

Under Al-Muizz – som var den første fatimidiske hersker i Egypt – var den islamiske regjering ambivalent i sin holdning til og behandling av kopterne; den svingte mellom velvilje på den ene side og overgrep og brutalitet på den andre. På den tid hadde St. Markus' stol stått tom i om lag to år. Til slutt kunne biskopene og koptiske ledere tre sammen i kirken St. Sergius og Bacchus i Kairo for å utvelge mulige kandidater.

Mens de var der, kom Abraham syreren inn i kirken. Man visste at han var en dypt religiøs og from mann. En mann i forsamlingen vendte seg mot en biskop og sa at dersom biskopen lette etter en kandidat til patriarkstolen, så hadde Gud nå sendt dem en kandidat. Hele forsamlingen ble dypt grepet, og de bestemte seg for å velge Abraham. De bragte så den den protesterende Abraham i fotlenker av jern til Aleksandria, der haqn ble konsekrert til den 62. patriark av Aleksandria.

### Patriarkat

Umiddelbaert etter å ha blitt innsatt i embedet gikk Abraham ut mot den simoni som hadde vokst til å bli et betydelig problem i løpet av flere forutgående patriarker. Etter å ha satt foten ned for dette, tok han fatt i den ofte svekkede moral hos kirkens arkonter, som ofte holdt seg med konkubiner i tillegg til sine rette hustruer. Han gikk så langt som å true enhver som fortsatte med å krenke ekteskapets hellighet med ekskommunikasjon.

### Legende

Forholdet mellom al-Muizz og kopterne i Egypt er gjenstand for en rekke legender som er blitt nedtegnet av koptiske kristne senere. Én slik legende forteller at al-Muizz utfordret pave Abraham til å flytte Mokattamfjellet i Kairo, under henvisning til et ord i Matteusevangeliet som sier:

>  «Sannelig, jeg sier dere: Om dere har tro som et sennepsfrø, kan dere si til dette fjellet: ‘Flytt deg herfra og dit!’ – og det skal flytte seg, og ingenting skal være umulig for dere
> ».
> 
> 

 Legenden fortsetter at pave Abraham fikk kopterne til å holde våkenatt og be i tre dager og tre netter. Den tredje natten hadde pave Abraham en drøm der jomfru Maria bad ham å oppsøke Simon skomakeren. Så, ved kopternes bønn og ledet av paven og av Simon, ble Mokattamfjellet flyttet. Denne historien er gjengitt i boken *Historen om patriarkene av Aleksandria*, skrevet av Severus Ibn al-Muqaffaʿ.

Senere koptiske kilder skulle hevde at dette mirakel ansporet al-Muizz til å konvertere til kristendommen, og at han bledøpt i kirken Sn. Merkurius i Kairo i en døpefont som består til den dag i dag, og som kalles *Sultanens baptisterium*. Ifølge legenden abdiserte al-Muizz fra tronen til fordel dor sin sønn, og tilbragte resten av sitt liv i et kloster. -- Hele fistorien avvises av musloimske historikere som Ahmad Zaki Pasha og Muhammad Abdullah Enan.

### Død

Pave Abraham syreren døde den 3. desember 978. Hen ble begravet i kirken Al-Mu'allaqah i Kairo.

Referanser
----------

1. ↑  «Pope Abraam». *www.copticchurch.net*. Besøkt 14. mars 2018.
2. 1 2  Atiya, Aziz S. *The Coptic Encyclopedia.* New York: Macmillan Publishing Co. 1991. ISBN 0-02-897025-X
3. 1 2 3  *A History of Eastern Christianity, av Aziz Suryal Atiya*. Taylor & Francis. 1968. s. 87–88.
4. ↑  The Coptic Synaxarium Volume II. Published by Saint Mark Coptic Orthodox Church. Cleveland, OH. 2008. Pages 200-202
5. ↑  The Coptic Synexarion Volume I. Published by Maktabet el Mahaba. 3rd edition. Cairo 1978. Pages 173-177
6. ↑  كنيسة أبى سيفين ومعمودية السلطان. ما زالت هذه المعمودية الغريبة موجودة والتى تختلف عن أى معمودية أخرى فى الكنائس القبطية , وموجودة حتى الآن فى كنيسة أبى سيفين فى مصر القديمة حيث يردد الكاهن الموجود فى هذه الكنيسة لزوارها عندما يريهم معمودية السلطان أن المعز لدين الله الخليفة الفاطمى قد تعمد فى هذه المعمودية The Sultan's Baptistry at the Church of Saint Mercurius in Cairo. This strange baptistry still exists to this day, and its shape is different from that of all other baptisteries in any Coptic church. It exists to this day at the Church of Saint Mercurius in Old Cairo. The priest of the church tells the visitors that Al-Muizz Lideenilah - the Fatimid Caliph - was baptized at this baptistry.
7. ↑  Coptic Synexarion: Pope Abraham

|  |  |  |
| --- | --- | --- |
| Forgjenger:**Mina II** | **Pave av Alexandria og patriark av hele Afrika**(975–978) | Etterfølger:**Thilotheos** |